คือเป็นสาวสองค่ะ คืออยากรู้ว่า ยาสองตัวนี้แตกต่างกันอย่างไรรวมทั้งแอนโดรคัวด้วยค่ะ ในใจก็กลัวนะคะว่าจะเป็นโรคตับโรคไต ทั้งโปรกีและนีน่ามีผลข้างเคียงต่างกันยังไง และอาการบวมจากการทานมาจากอะไร.หนูควรเลืิอกทานตัวไหนคะ และมีสมุนไพรที่ช่วยล้างตับบำรุงตับด้วยค่ะ
สวัสดีค่ะ ยา Progynova มีตัวยา estradiol valerate ใช้เพื่อทดแทนฮอร์โมนเพศหญิงในวัยหมดประจำเดือน ข้อบ่งชี้ในการใช้ยาทางการแพทย์ใช้ในผู้หญิง ดังนั้นรายงานการศึกษาจึงมีข้อมูลส่วนใหญ่เป็นของผู้หญิงค่ะ ผลข้างเคียงที่พบได้ เช่น เลือดออกกะปริบกะปรอยทางช่องคลอด ปวดศีรษะ คัดเต้านม คลื่นไส้ อาเจียน เป็นต้น ควรระวังการใช้ยานี้ในผู้ที่มีปัญหาโรคตับและการแข็งตัวของเลือดผิดปกติยา Androcur มีตัวยา Cyproterone acetate ใช้ในผู้ป่วยมะเร็งต่อมลูกหมาก ลดความต้องการทางเพศในผู้ชาย ส่วนในผู้หญิงจะช่วยในเรื่องสิว ผมร่วง ขนดก หรือผิวมันจากฮอร์โมน โดยยับยั้งการสร้างฮอร์โมนเพศชายแอนโดรเจน ผลข้างเคียงที่พบในเพศชาย เช่น ความต้องการทางเพศลดลง ผลิตอสุจิได้ลดลง เพิ่มความเสี่ยงภาวะกระดูกพรุน คัดตึงเต้านม พิษต่อตับ มะเร็งตับ ก้อนเลือดอุดตันภายในหลอดเลือดยานีน่ามีทั้งตัวยา Cyproterone acetate แล estradiol ชนิด ethinylestradiol ดังนั้นจึงอาจพบผลข้างเคียงได้ตามข้างต้น การใช้ยาโดยข้อบ่งชี้อื่นควรอยู่ภายใต้การสั่งจ่ายยาโดยแพทย์และตรวจติดตามการรักษาต่อเนื่องรวมทั้งเจาะตรวจเลือดด้วยค่ะ